Córdoba
        
         (provins i Argentina)
Store norske leksikon,Geografi,Verdens geografi,Sør-Amerikas geografi,Argentinas geografi
Córdoba er en provins i midtre del av Argentina. Provinsen er 165 321 km2 og har 3 308 876 innbyggere (Indec, 2010). Hovedstaden i provinsen er Córdoba.
Landskapet skråner østover fra Sierra Grande (2884 moh.) mot Pampas, og er gjennomskåret av elvene Primero, Segundo, Tercero, Cuarto og Quinto. Bare Tercero når Río Paraná; de øvrige forsvinner i sumper og saltsjøer, blant annet Laguna Mar Chiquita.Jordbruk er viktigste næringsvei, med stort kveghold og dyrking av hvete, mais og soyabønner. Industrien består vesentlig av tekstil- og næringsmiddelindustri, og er konsentrert til Córdoba, Río Cuarto og Villa María. Les mer i Store norske leksikon Argentina Argentinas geografi